**Kirol-erakundeentzako esparru etikoaren eredua**

## 1. Atarikoa

(Erakundearen izena)………………………………………………, kirol-erakundeak gure erakundeko adingabeen integritatea zaintzeko eta babesteko konpromisoa duenez eta etikaren balio eta printzipioek arautzen dituen kodea jasotzeko helburua duenez, hemen azaltzen dugun esparru etikoa sortu du gure erakundearen jarduera-eremuan teknologia digitalak erabiltzeko.

Erakundeko pertsona guztiek edo erakundeari lotutako guztiek berretsiko dute esparru etikoa eta, horretarako, barruan zein kanpoan ezartzeko eta zabaltzeko ardura hartuko du erakundearen zuzendaritzak.

2. Jardun eremu hauetan aplikatzen da

Gure erakundearen jardun eremuarekin lotutako jarduera guztietan aplikatuko da hemen jasotako esparru etikoa, erakundearen ordezkaritzan kirolariek kirol-lehiaketetan edo entrenamendu ofizialetan edo lagun artekoetan parte hartzen, baita erakundeak antolatutako ekitaldiak antolatzen ere.

Joan-etorriak, kontzentrazioak edo gure erakundeak antolatutako edozein jarduera mota, lurraldeko federazioak edo beste erakunde batzuk ere sartzen dira, baldin eta parte hartzen badute (**erakundearen izena)……………..** erakundearen ordezkaritzan.

Edonola, erakundeari lotutako pertsona guztiak hartzen ditu esparru etiko honek, zuzendaritzakoak, teknikariak edo kirol-langileak eta kirolariak izan.

### 3. Printzipio eta balio etikoak

Erakundeari lotutako pertsonek beti bete behar dituzte esparru etiko honek jasotzen dituen alderdi guztiak, zeinek printzipio eta balio hauek sustatuko baitituzte:

* Babesa, pertsonei (batez ere adingabeak badira) eta ordezkatzen den erakundearen irudiari eta interesei aplikatuko zaie.
* Errespetua, edozeni edo edozein talderi.
* Bakoitzaren edo kolektiboaren duintasuna babestea, baita kirolarena berarena ere oro har.
* Osotasuna, kode etikoarekin koherenteak ez diren ekintzak edo jarrerak ez egiteko. Jarrera akatsgabea eta ereduzko jokabidea edukitzea.
* Aukera berdintasuna eta arraza, genero, jatorri, erlijio, sexu-joera edo iritziak eragindako diskriminazioaren aurkako borroka.

Aipatutako printzipio eta balioekin lotuta, hemen azalduko dira arau etikoak aplikatzeko hainbat eremu:

**3.1 Informazio pertsonalaren erabilera**

* ONARTZEN DA kirolarien datuak jasotzea, betiere datuok beharrezkoak badira kirol- erakundearen jardueretan parte hartzeko. Gainera, nahitaezkoa izango da aurretiaz jakinaraztea eskabidearen arrazoia eta, horretarako, baimena ematea.
* ONARTZEN DA kirolari adingabeen izenak Interneten erabiltzea, betiere onespena sinatu bada.
* EZ DA ONARTZEN adingabearen informazio pertsonala ezagutzera ematea haren onespenik gabe, edo legezko tutorearen onespenik gabe, 14 urtetik beherakoa bada.
* EZ DA ONARTZEN beharrezkoak ez diren datuak argitaratzea (adibidez, jaiotze-eguna, altuera, nazionalitatea edo pisua).

### **3.2 Gailu mugikorrak erabiltzea**

* Gailu mugikorra ERABIL DAITEKE entrenamendu edo lehiaketetatik kanpoko kirol- jarduerarekin lotutako zenbait egoeratan, kontzentrazio edo joan-etorri luzeetan, esate baterako. Aipatu bi kasuetan, gomendagarria da erabilera arautzea, denbora eta ordutegiei dagokienez.
* EZIN DA gailu mugikorra erabili aldageletan, pertsonen intimitatea babesteko helburuarekin.
* EZIN DA gailu mugikorra eraman kirola egin bitartean, lehiaketa edo entrenamendua izan, salbu praktikatzen den kirol-motak adierazitako salbuespenetan.

### **3.3 Berehalako mezularitza eta sare sozialen erabilera**

* Arduraz ERABIL DAITEZKE, kirol eremuan, tresna digital horiek, betiere, kirol-erakundeak adierazitako arau etikoak errespetatzen badira (adingabeen adina, ordutegiak, elkarrizketa-protokoloa, etab.).
* Entrenamendu edo lehiaketen irudiak edo bideoak egin eta konpartitu DAITEZKE, barruan erabiltzeko edo sare sozialetan zabaltzeko, betiere, adingabeek onartzen badute eta irizpide etikoak betetzen badira (irudi-motak errespetatuz, gainesposizioa saihestuz, etab.). Onarpenik ez badago, adingabearen aurpegia estali daiteke ezagutzeko aukerarik ez emateko.
* Tresna digitalak ERABIL DAITEZKE erakundearen jarduera zabaltzeko (emaitzen berri eman, kirol-albisteak, etab.), betiere esparru etikoa errespetatzen bada.
* EZ DIRA ERABILI BEHAR sare sozialak edo beste tresna digital batzuk iraintzeko, kalumniatzeko, iseka egiteko edo beste edozein errespetu-falta egiteko beste pertsona batzuei (kideak, teknikariak, aurkariak, epaileak, etab.).
* EZ DIRA zabaldu BEHAR irudi konprometituak edo desegokiak, pertsonen edo kirol- erakundearen irudia kaltetzen badute.

## 4. Eginkizunak eta betebeharrak

Kirol-erakundea osatzen duten pertsona guztien ardura eta betebeharra da aipatu esparru etikoa ezagutzea, errespetatzea eta praktikara eramatea, baita zabaltzea eta betetzen dela zaintzea.

Kirol-erakundearen arau etiko orokorrez gain, osatzen duten pertsona bakoitzak haien eginkizunetan errespetatu eta aplikatu beharko du jokabide-kode hau:

### **4.1 Erakundearen zuzendaritzaren jokabide kodea**

3. puntuan aipaturiko printzipio eta balioez gain, erakundearen zuzendaritza osatzen dutenei hau eskatuko zaie:

* eredu izatea tresna digitalen erabileran, erakundearen esparru etikoaren jarraibide guztiak errespetatuz.
* teknikarien malgutasunean eta konfiantzan sinestea, kirolariekin lor ditzaketen akordioei dagokienez, esparru etikoa ezeztatzen ez badute betiere.
* inpartzialak izatea esparru etikoa betetzen ez duten jarrera edo jokabideren bat zigortzean edo aurpegiratzean.

### **4.2 Teknikarien jokabide kodea**

3. puntuan aipaturiko printzipio eta balioez gain, hau eskatuko zaie entrenatzaileei:

* sare sozialetan, kirolarien lagunak izaten saihestuko dute, eta ez dute haien sare-profila jarraituko.
* ez dute edukiko elkarrizketa pribaturik berehalako mezularitzaren eta sare sozialen bidez 14tik beherako adingabeekin, eta salbuespenez egiten bada, guraso edo legezko tutoreari jakinarazi beharko diote.
* ez dute taldeko inor baztertuko baliabide horien bidez komunikatzen direnean. Horretarako, beste bide batzuk erabiliko ditu.
* adingabeekin edukiko dituzten Interneten bidezko elkarrizketek ez dituzte gaindituko kirol-harremanaren mugak.
* tresna digitalen erabileran, kirolari adingabeen akordioak errespetatu beharko dituzte.

**4.3 Kirolari adingabeen jokabide kodea**

3. puntuan aipaturiko printzipio eta balioez gain, hau eskatuko zaie kirolariei:

* sare sozialetan, ez dute jarraituko edo ez dute bidaliko lagun eskaerarik haien entrenatzaileei, ezta kirol-erakundearekin lotutako beste edozein helduri (zuzendaritzako pertsonak, koordinaziokoak, kirolarien gurasoak, etab.).
* ez dute bidaliko mezu publiko zein pribaturik, haren edukiagatik entrenatzailea konprometitzen badu.
* entrenatzailearekin adostuko dituzten tresna digitalen erabilerari buruzko akordioak errespetatuko dituzte.

### **4.4 Kirolari adingabeen senideen jokabide kodea**

3. puntuan aipaturiko printzipio eta balioez gain, hau eskatuko zaie kirolari adingabeen familiei:

* tresna digitalen bidez ez dira harremanetan jarriko haien senide kirolariaren kideekin.
* entrenatzaileen lana errespetatuko dute, eta ez dute baliabide hauek erabiliko kolektibo horren kontrako presio-mota baterako
* adingabearen autonomia errespetatuko dute.

## 5. Kode etikoa ez betetzea

Kode etikoa ez betetzeak kirol-zigorra edo zehapen ekonomikoa ekar dezake, eta, hala badagokio, arau-hauslea erakundetik aldi baterako edo betiko botatzea ekar dezake.

Kirol-erakundearen zuzendaritzaz gain, entrenatzailea, kirol eremuko arduraduna denez, egoki deritzon neurriak har ditzake ez betetzea zigortzeko, koherentzia- eta proportzionaltasun-printzipioarekin bat, betiere.

Hauek dira teknikariek har ditzaketen edo zuzendaritzatik har daitezkeen neurri batzuk:

* Kirol-zigorrak: ekipo edo klub baten arau batzuk betetzen ez direnean bezala, kirol- zigorrak aurreikusi ahalko dira tresna digitalekin lotutako arauak betetzen ez diren kasuetan.
* Elkarrizketa-talde bat ixtea: tresna digitalen bateko elkarrizketa-taldearen

moderatzaile gisa, entrenatzaileak talde hori ixteko neurria har dezake kirolarien jokabide desegoki bati erantzuteko.

* Gailu mugikorra zaintzea: aparteko neurri gisa, teknikariak edo arduradunak aukera dezake gailu mugikorra zaintzea entrenamenduan edo lehiaketan, joan-etorrietan edo gauean kontzentrazioetan. Neurri hori hartuko da soilik adingabearen aldez aurreko baimenarekin, eta, 14 urtetik beherakoa bada, legezko ordezkarien baimenarekin. Edonola ere, aldez aurretik argi informatuko da neurri horren gorabeherei eta helburuari buruz. Halaber, jakin beharko dute zein ordutan ez duten edukiko gailu mugikorra adingabeek. Gailu mugikorrak itzalita egon beharko du zaintzan egon bitartean, eta garatutako jarduera bukatu eta gero itzuliko da beti (entrenamendua, lehiaketa, joan-etorriak), edo gaueko zaintzetan, goizeko lehen orduan.

Kirol-erakundeko norbaitek arau etikoak ez betetzeaz gain, delitu izan daitekeen ekintza larriren bat egiten badu (ciberbullyinga edo sextinga bezalako jazarpenak, identitatea ordeztea, etab.) Ertzaintzaren delitu informatikoen unitatearen aurrean eta Adingabeen Fiskaltzari jakinaraziko zaio, ezikusi egin gabe.